b'\n_START_ARTICLE_\nSa\xc5\xa1ina ekipa\n_START_SECTION_\nRadnja\n_START_PARAGRAPH_\nSa\xc5\xa1a Bjelov se upravo vratio iz vojske u svoj rodni grad (Moskvu). Po dolasku ga pozdravljaju i do\xc4\x8dekuju njegova tri najbolja prijatelja: Kozmos, P\xc4\x8dela i Fil. Oti\xc5\xa1av\xc5\xa1i na slu\xc5\xbeenje vojnog roka, Sa\xc5\xa1a je ostavio svoju dotada\xc5\xa1nju djevojku u Moskvi, a po povratku doznaje kako je ona sada sa svodnikom/gangsterom Muhom - vo\xc4\x91om bande, dobro poznatom \xc4\x8dak i Kozmosu i P\xc4\x8deli. Dolazi do guranja i trzavica, pa Sa\xc5\xa1a zahtijeva 1-na-1 borbu s Muhom. Bjelov dobiva borbu i zauvijek prekida vezu s dotada\xc5\xa1njom djevojkom._NEWLINE_Filu kasnije dijagnosticiraju Alzheimerovu bolest te mu se preporu\xc4\x8duje prestati baviti se boksom; lije\xc4\x8dnik je, me\xc4\x91utim, s\xc4\x81m uklju\xc4\x8den u jedan boksa\xc4\x8dki ring moskovskog podzemlja pa mu savjetuje da ode tamo i zaradi ne\xc5\xa1to novca dok jo\xc5\xa1 mo\xc5\xbee. \xc4\x8clanovi Brigade (Sa\xc5\xa1a, Fil, P\xc4\x8dela, Kozmos) se upu\xc4\x87uju tamo te sre\xc4\x87u Muhu. Dolazi do sva\xc4\x91e, vike i nasilja, u kojemu je Muha ubijen (kasnije doznajemo kako ga je ubio Kozmos)._NEWLINE_Sve do ovog trenutka Sa\xc5\xa1a nije imao kriminalnih primisli, sve \xc5\xa1to je htio bilo je oti\xc4\x87i na sveu\xc4\x8dili\xc5\xa1te i voditi normalan \xc5\xbeivot, \xc5\xa1to se pak potpuno kosilo s Kozmosovim prijedlozima o uklju\xc4\x8denju u kriminalni milje._NEWLINE_Sljede\xc4\x87e jutro u Sa\xc5\xa1inom stanu pojavljuje se detektiv koji Muhino ubojstvo \xc5\xbeeli pri\xc5\xa1iti njemu. Prisiljen je skrivati se, te mu njegovi prijatelji poma\xc5\xbeu u skrivanju dok ne rije\xc5\xa1e novonastalu situaciju (Muha je bio ro\xc4\x91ak detektiva koji \xc4\x87e postati uzrok korjenite promjene Sa\xc5\xa1e Bjelova). Sa\xc5\xa1a potom upoznaje predivnu Olju, pristojnu djevojku iz dobre obitelji; zapo\xc4\x8dinju ljubavnu vezu, no ona ubrzo uvi\xc4\x91a kako je za njim organizirana op\xc4\x87a potjera te bje\xc5\xbei od njega (kasnije \xc4\x87e se o\xc5\xbeeniti i imati dijete). Neposredno poslije toga u skrovi\xc5\xa1te provaljuje policija i Sa\xc5\xa1a biva ranjen; krvare\xc4\x87i, kune se kako nikad ne\xc4\x87e napustiti, ne po\xc5\xa1tovati ili posumnjati u svoje prijatelje, pa \xc4\x8dak ni po cijenu \xc5\xbeivota. Kozmosov otac poma\xc5\xbee Sa\xc5\xa1i izbje\xc4\x87i zatvor ali je Sa\xc5\xa1a zato prisiljen tijekom godine i pol izbivati iz Moskve. Nakon toga ekipa po\xc4\x8dinje s kriminalnom karijerom._NEWLINE_U sljede\xc4\x87im nastavcima pratimo kako za\xc5\xbeivljuju Brigadine kriminalne aktivnosti i evoluiraju od sitnih prijevara trgovaca, preko novoosnovanih tvrtki do preprodaje droge i prodaje oru\xc5\xbeja \xc4\x8ce\xc4\x8denima. Tijekom cijelog tog vremena detektiv (onaj s kojim je sve po\xc4\x8delo) mijenja strane - od strane zakona do strane lopov\xc4\x81, pa od lopov\xc4\x81 do Sa\xc5\xa1e itd._NEWLINE_Za vrijeme zajedni\xc4\x8dke prodaje oru\xc5\xbeja izme\xc4\x91u detektiva i Sa\xc5\xa1e dolazi do nezgode te njihov posao otkrivaju ruske specijalne jedinice. Detektiv pre\xc5\xbeivi ali odlu\xc4\x8di nestati na neko vrijeme._NEWLINE_U me\xc4\x91uvremenu se Sa\xc5\xa1ino carstvo \xc5\xa1iri a Fil pada u komu nakon \xc5\xa1to ga poku\xc5\xa1aju ubiti. Svi postaju pomalo puni sebe i mo\xc4\x87i koju su stekli te po\xc4\x8dinju, i kao skupina i kao pojedinci, propadati._NEWLINE_Godine prolaze i Sa\xc5\xa1a se odlu\xc4\x8di uklju\xc4\x8diti u rusku politiku. Natje\xc4\x8de se za mjesto zastupnika u ruskoj Dumi protiv nedavno preporo\xc4\x91enog detektiva \xc5\xbeeljnog osvete, koji s nijm dijeli sli\xc4\x8dna gledi\xc5\xa1ta. Pomo\xc4\x87u vi\xc5\xa1e prljavih trikova i dobro planiranog reklamiranja i lobiranja, Sa\xc5\xa1a tijesno pobje\xc4\x91uje. Detektiv \xc5\xa1alje pritajenog agenta, kojeg je ve\xc4\x87 puno prije uvukao u Sa\xc5\xa1inu organizaciju, da ubije Kozmosa, P\xc4\x8delu i komatoznog Fila. Sa\xc5\xa1a sav bijesan \xc5\xbeeli osvetu; njegov savjetnik za vladu, lopovi i svi ostali ga ipak tra\xc5\xbee da se strpi dok se ne na\xc4\x91u krivci. Na velikome pogrebu Sa\xc5\xa1a odglumi vlastitu smrt i potom skriva \xc5\xbeenu i dijete u SAD. Nedugo potom ubija sve odgovorne za smrt njegovih prijatelja i serija zavr\xc5\xa1ava.'